เพื่อนมีแผลที่มือเกิดจากการโดนหนามทุเรียนมีเลือดออกเล็กน้อยไม่มาก หลังจากนั้นประมาณ 5-10นาที เราได้ไปจับมือของเพื่อน ไม่แน่ใจว่าจะจับโดนแผลหรือเลือดของเขาไหม หากเราจับโดนแผลหรือเลือดของเขาและเขามีเชื้อhiv เราจะติดไหม เท่าที่ดูที่มือตัวเองไม่มีแผล หรือหากเรามีแผลเล็กๆที่มือที่ไม่ได้สังเกตเห็นเราจะติดเชื้อไหมค่ะ
สวัสดีค่ะ หากมือไม่มีบาดแผล คือไม่มีการแยกตัวของชั้นผิวหนังออก และมีน้ำเหลืองหรือเลือดซึม การนำมือสัมผัสเลือดที่มีเชื้อ HIV อยู่ ไม่ได้ทำให้เกิดการติดเชื้อได้ค่ะแต่หากมือมีบาดแผลที่มีน้ำเหลืองซึมหรือเลือดออกอยู่ โอกาสที่จะติดเชื้ออาจมีได้ แต่ก็ถือว่าค่อนข้างน้อย โดยหากเทียบกับการโดนเข็มที่มีเชื้อ HIV ทิ่มตำเข้าไปที่ผิวหนัง จะมีโอกาสติดเชื้อประมาณ 0.3% ดังนั้น การมีแผลเล็กๆ ที่มือและสัมผัสโดนเลือดที่มีเพียงเล็กน้อย จึงมีโอกาสติดเชื้อได้น้อยกว่า 0.3%